**Telki Község**

**Polgármestere**

**Előterjesztés**

**Telki Község Képviselő-testülete**

**2018. évi**

**Közbeszerzési Terve**

**Az előterjesztés mellékletei**: ----

**Az előterjesztést tárgyalja**: Pénzügyi Bizottság

**Az előterjesztés elfogadása**: egyszerű többség

A közbeszerzésekről szóló 2015. évi CXLIII. tv. (a továbbiakban Kbt.) 5. §. ( 1 ) bek. c,) pontjában meghatározott ajánlattevő a költségvetési év elején március 31-ig szerint az önkormányzatnak, mint ajánlatkérőnek a költségvetési év elején, legkésőbb március 31. napjáig közbeszerzési tervet kell készíteni az adott évre tervezett közbeszerzésekről.

A Kbt. 42.§-a alapján a közbeszerzési tervet az ajánlatkérő legalább öt évig megőrzi. A közbeszerzési terv nyilvános. A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

A 42.§. (3) bekezdése alapján a közbeszerzési terv végrehajtása nem kötelező érvényű. A tervet az elfogadást követően pedig a Közbeszerzési Hatóság által működtetett Közbeszerzési adatbázisban és a saját honlapon is meg kell jeleníteni.

A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

2018. január 1-től 2018. december 31-ig a nemzeti eljárásrendben irányadó (az önkormányzat közbeszerzései jellemzően nemzeti rezsimbe sorolhatók) közbeszerzési (nettó) értékhatárok a következők:

Klasszikus ajánlatkérők:

- árubeszerzés esetében: 15 millió forint;

- építési beruházás esetében: 25 millió forint;

- szolgáltatás megrendelése esetében: 15 millió forint;

- építési koncesszió esetében: 100 millió forint;

- szolgáltatási koncesszió esetében: 30 millió forint.

„Alkalmazandó eljárási szabályok

*112. § (1) Az ajánlatkérő az e rész hatálya alá tartozó közbeszerzés megvalósításakor választása szerint a 117. §-ban meghatározott módon szabadon kialakított eljárást folytat le, vagy e törvény Második Részében meghatározott szabályok szerint jár el a 113-116. §-ban foglalt eltérésekkel.*

*(2) Az (1) bekezdés b) pontjában foglalt esetben - a 22-24. §-ban foglalt szempontok megfelelő alkalmazásával - a törvény Második Részét a 21. § (4) bekezdése szerinti külön jogszabálynak is megfelelően kell alkalmazni.*

*113. § (1) Az ajánlatkérő a nyílt, a meghívásos és a tárgyalásos eljárást megindító felhívást* nem hirdetmény útján teszi közzé…”

Az önkormányzatnak a felhívás közvetlen megküldésével induló eljárást csak építési beruházás esetében lehet alkalmazni, ebben az esetben a felső értékhatár nettó 300mFt, azzal, hogy legalább 5 ajánlattevőt kell ajánlattételre felhívni.

*„115. § (1) Ha az építési beruházás becsült értéke nem éri el a háromszázmillió forintot, az ajánlatkérő - választása szerint - a közbeszerzési eljárást lefolytathatja a nyílt vagy a hirdetmény nélküli tárgyalásos eljárás nemzeti eljárásrendben irányadó szabályainak a jelen §-ban foglalt eltérésekkel történő alkalmazásával is, kivéve ha a beszerzés európai uniós alapokból* *finanszírozott és Magyarország országhatárán átnyúló projekttel kapcsolatos*.”

Telki, 2018. február 8.

 Deltai Károly

 polgármester

**Határozati javaslat**

**Telki község**

**Önkormányzat**

**Képviselő-testülete**

**/2018.( II. )Öh. számú**

**Határozata**

**Telki Község Önkormányzat**

**Képviselő-testülete**

**2018. évi**

**Közbeszerzési Tervéről**

Telki község Képviselő-testülete a 2018. évi közbeszerzési tervét az alábbiak szerint elfogadta.

|  |  |  |  |  |
| --- | --- | --- | --- | --- |
| **A tervezett közbeszerzés tárgya és mennyisége** | **irányadó eljárási rend** | **A tervezetet eljárás típusa** | **Az eljárás megindításának, illetve a közbeszerzés megvalósításának tervezett időpontja** | **Szerződés teljesítésének várható idő- pontja vagy a szerződés időtartama** |
| **Hulladékszállítás****(Szolgáltatás megrendelése )** | **nemzeti** | **Kbt. 113-116.§.** | **2018.I.negyedév** | **5 év** |
| **Közösségi ház felújítása****(Építési beruházás)** | **nemzet** | **Kbt. 115.§** | **2018.II.negyedév** | **2018.12.31.** |

**Felelős:**  Polgármester

**Határidő:**   2018 december 31.